ત્યાર બાદ સોમવારે સાંજે કોંગ્રેસના દિગ્ગજ નેતા અશોક ગેહલોતે ટ્વીટ કરીને માહિતી આપી હતી કે, તેમણે હાર્દિક પટેલ સાથે મુલાકાત કરી હતી. તેમણે લખ્યું હતું કે, 'હાર્દિક પટેલ અને તેના સાથીદારો સાથેની બેઠક સારી રહી. હાર્દિક પટેલ, અલ્પેશ ઠાકોર અને જીજ્ઞેશ મેવાણીને મળીને આનંદ થયો. ખેડૂતો, ગરીબો, એસસી-એસટી અને ઓબીસી વર્ગ માટેનું તેમનું કમિટમેન્ટ જોઇને પ્રભાવિત થયો. મને ખાતરી છે કે, આ ત્રણેય યુવા નેતાઓના સમર્થકો ગુજરાતને ભાજપની સરકારમાંથી મુક્તિ અપાવશે.' હવે આ મુલાકાતની રાજ્યના રાજકારણ પર શું અસર થશે તથા રાહુલ અને હાર્દિકની મુલાકાત થઇ હતી કે કેમ એ અંગે હજુ પ્રશ્નાર્થ છે.